label_title: Den franske intervensjonen i Mexico
label_desc: Den franske intervensjonen i México (i México "den andre franske intervensjonen i México" – på spansk "la Segunda Intervención Francesa en México"; den første intervensjonen var en mindre fransk invasjon i 1838-9), også kjent som den fransk-meksikanske krig ("la Guerra Franco-Mexicana"), Maximilian-affæren ("Affaire de Maximilian") og México-ekspedisjonen (fransk: "l'Expédition du Mexique") i Frankrike, var det andre franske keiserdømmets invasjon av Mexico, opprinnelig støttet av britene og spanjolene. Invasjonen begynte etter at den meksikanske presidenten Benito Juárez hadde utsatt betaling av lån til andre land 17. juli 1861, som irriterte Mexicos viktigste långivere Spania, Frankrike og Storbritannia og Irland. Den franske keiseren Napoleon III var lederen for denne operasjonen, og de tre maktene signerte en traktat i London 31. oktober for å forene deres anstrengelser om å få tilbakebetalt lånene fra México. 8. desember ankom den spanske flåten med spanske soldater til Veracruz, Mexicos viktigste havn fra det spanskkontrollerte Cuba. For Frankrikes del utviklet intervensjonen seg til en større invasjon av Mexico.